Ο **Μάικ Κριγκερ** (γεν. 4 Μαρτίου, 1986) είναι ένας Βραζιλιάνος-Αμερικανός επιχειρηματίας και μηχανικός υπολογιστών που ίδρυσε το Instagram σε συνεργασία με τον Kevin Systrom, και υπηρέτησε ως CTO (Chief Technology Officer). Tο Instagram επεκτάθηκε από μερικά εκατομμύρια χρήστες σε 1 δισεκατομμύριο ενεργούς χρήστες όσο ο Κρίγκερ υπηρέτησε ως CTO.

Στις 24 Σεπτεμβρίου του 2018 ανακοινώθηκε ότι ο Κρίγκερ και ο Σύστρομ παραιτήθηκαν από το Instagram.

Ζωή και σταδιοδρομία
--------------------

Ο Κρίγκερ γεννήθηκε στο Σάο Πάολο της Βραζιλίας και μετακόμισε στην Καλιφόρνια το 2004 για να σπουδάσει στο Πανεπιστήμιο Στάνφορντ. Στο Στάνφορντ, όπου σπούδασε συμβολικά συστήματα, γνώρισε τον Κέβιν Σύστρομ, σε συνεργασία με τον οποίο ίδρυσε το Instagram to 2010. Ο Κρίγκερ και ο Σύστρομ είχαν την ιδέα να δημιουργήσουν μία εφαρμογή για check-in, πριν την κάνουν αποκλειστικά για φωτογραφίες. Τις πρώτες μέρες, η περισσότερη μηχανική και εμπειρία χρήστη αναπτύχθηκαν αποκλειστικά από τον Κρίγκερ. Μία από τις ιστορίες που σχετίζεται με τις πρώτες μέρες του Instagram και αναπολεί ο Κρίγκερ είναι η εξής :

Μια μέρα ξύπνησα και είχα λάβει ένα e-mail το οποίο έγραφε ότι το site είχε πέσει και εγώ αναρωτιόμουν ποιος το έφτιαξε. Σέιν, το έφτιαξες εσύ; Κεβ, το έφτιαξες εσύ; Όχι. Και τελικά, πατάς πάνω και βλέπεις ποιο ήταν το τελευταίο πράγμα που έγραψες. Έτσι, παραδόξως, στις 3:30 το πρωί κατάφερα σε μία εντελώς μεθυσμένη κατάσταση να επαναφέρω το Instagram. Τόσο πολύ δυσκολευόμασταν εκείνες τις μέρες.
Αφού το Instagram εξαγοράστηκε από το Facebook, ο Κρίγκερ αφοσιώθηκε στο να χτίσει και να αναπτύξει το Instagram ανεξάρτητα.

Στις 18 Απριλίου του 2020, ο Κρίγκερ συνεργάστηκε ξανά με το Σύστρομ για να λανσάρουν το Rt.live. Το Rt. live είναι ένας ενημερωμένος ανιχνευτής του πόσο γρήγορα εξαπλώνεται ο COVID-19 σε κάθε πολιτεία των ΗΠΑ.

Προσωπική ζωή
-------------

Ο Κρίγκερ είναι παντρεμένος με την Κάιτλιν Τρίγκερ.

Παραπομπές
----------

1. ↑  «Instagram hits 1 billion monthly users, up from 800M in September». *TechCrunch* (στα Αγγλικά). Αρχειοθετήθηκε από το πρωτότυπο στις 12 Νοεμβρίου 2020. Ανακτήθηκε στις 11 Νοεμβρίου 2021.
2. ↑  Newton, Casey (15 Οκτωβρίου 2018). «Kevin Systrom on quitting Instagram: 'No one ever leaves a job because everything's awesome'». *The Verge* (στα Αγγλικά). Ανακτήθηκε στις 11 Νοεμβρίου 2021.
3. ↑  Newton, Casey (17 Απριλίου 2019). «We finally know why the Instagram founders really quit». *The Verge* (στα Αγγλικά). Ανακτήθηκε στις 11 Νοεμβρίου 2021.
4. ↑  Lagorio-Chafkin, Christine (9 Απριλίου 2012). «Kevin Systrom and Mike Krieger, Founders of Instagram». *Inc.com* (στα Αγγλικά). Ανακτήθηκε στις 11 Νοεμβρίου 2021.
5. ↑  Sengupta, Somini; Perlroth, Nicole; Wortham, Jenna (2012-04-14). «Behind Instagram’s Success, Networking the Old Way» (στα αγγλικά). *The New York Times*. ISSN 0362-4331.. Ανακτήθηκε στις 2021-11-11.
6. ↑   *Keynote: Instagram Founders Kevin Systrom & Mike Krieger | SXSW 2019*, ανακτήθηκε στις 2021-11-11
7. 1 2  «Σύνδεση • Instagram». *www.instagram.com*. Ανακτήθηκε στις 11 Νοεμβρίου 2021.
8. ↑  «Instagram founders launch COVID-19 spread tracker Rt.live». *TechCrunch* (στα Αγγλικά). Ανακτήθηκε στις 11 Νοεμβρίου 2021. [*νεκρός σύνδεσμος*]
9. ↑  «Kaitlyn Trigger: A Nerd After Our Own Hearts». *W Magazine* (στα Αγγλικά). Ανακτήθηκε στις 11 Νοεμβρίου 2021.